Odense Adresse-Contoirs Efterretninger, 1848-10-25
Endeel Haandværkere af de forskjellige Lauge have til Hs. Maj. Kongen indgivet følgende Adresse: "Da Du nys feirede Din Fødselsdag, og næsten alle Stænder sendte deres Deputerede for at lykønske Dig, havde vi saa gjerne sluttet os til dem; men vi erfarede for silde, at Adgangen til Din Throne stod aaben for Enhver, den Fattigste som den Rigeste. Vi lode os da nøie med, først i Stilhed at bede Gud velsigne og bevare vor Konge; og da Du saa drog igjennem Gaderne om Aftenen, for selv at være Vidne til Dine Undersaatters Glæde, da vare vi saa lykkelige at kunne bringe Dig vor sønlige Hilsen og Hyldest. Du hørte vor Jubel og Du forstod den; Du vidste, at den kom fra glade og taknemmelige Hjerter. - Men det er ikke uden Bekymring, at vi idag henvende os til Dig. Vi have sat vort hele Haab, vor hele Tillid til Dig, fordi vi vidste, at Du ingen Forskiel gjorde paa Riig og Fattig, fordi vi have seet Exempler paa, at den simple Mand staaer Dit Hjerte ligesaa nær som den Fornemme og Mægtige. Vi have holdt urokkeligt fast ved denne Tro, som Man ofte har forsøgt at rokke, og ville heller ikke slippe den nu, om vi end føle os forurettetede eller tilsidesatte. - Vi vide, at Dit Øre altid staaer aabent for vore Bønner og Klager: derfor henvende vi os direkte til Dig. - Da Udfaldet af Rigsdagsvalgene viste at iblandt de mange Kandidater, der valgtes, ikke fandtes een Eneste, der repræsenterede vor Stand, sagde vi mellem os selv indbyrdes: "Det siger Jntet, Kongen, kan J troe, vil visselig vælge En; han glemmer ikke os, ligesaalidt som han glemmer nogen af sine Børn!" - Vi stolede paa dette Haab som paa et Evangelium, fordi Du var Den, som skulde opfylde det. - Men da vi nu saae Listen paa de kongevalgte Medlemmer, var vor Bekymring stor thi Du havde glemt os. - Maaskee have Dine Raadgivere sagt Dig, at det var overflødigt, at vor Stand repræsenteredes; maaskee have de sagt: at da Næringsforholdene næppe ville blive ordnede ved denne Rigsforsamling, var det heller ikke nødvendigt, at En af vor Midte tog Deel i den. Men selv om det forholder sig saa, har Man dog alligevel viist vor Stand en Ringeagt, som den ikke fortjener. - Vi tilstaae, at vi føle os krænkede derved, og vi udtale det aabent. Vi stole ikke paa Dine Raadgivere; vi stole alene paa Dig! Det er til Din Retfærdighed vi tale, det er Din Kjærlighed vi tye til; thi Du er vor Konge og vor Fader, og mellem Fader og Søn tales kun Tillidens og Oprigtighedens Sprog, Vi føle os overbeviste om, at du vil høre det, at vore Ord ikke ville gaae Dit Øre og Dit Hjerte forbi. - Vi vide ikke, om det endnu staaer i Din Magt, at forandre hvad der allerede er gjort, men det troe og haabe vi, at du ikke vil vredes ved at vi her frit udtale vor Mening, at du der kun vil see et Beviis paa den uindskrænkede Hengivenhed, vi nære for Dig, og at Du vil lytte til den Stemme, der taler til Dig gjennem os Vel ere vi blandt de ringeste af dine Undersaatter, men vi danne dog maaskee den bedste Livvagt og Din Throne, fordi vor Kjærlighed er den Grundvold, hvorpaa den staaer. I Kjøbenhavn har 4ses Subskriptionen i Ugen, til den 14 ds. indbragt 1234 Rbd. 8 s. Generalkassereren modtog Jndbetalinger fra 15 Subskriptioner i Provindserne, deriblandt fra Brabesborg Hovedgaard, og Gamtofte Sogn 32 Rbd. 4 s., i extraordinaire Gaver indkom c. 1175 Rbd.; deriblandt fra Dhrr. John. Christiansen & Co. i Hull 100 Rbd. Efter Fradrag af 1350 Rbd. til den ugentlige Understøttelse havde Centralkommitteen til Forretning i Banken indestaaende 70,800 Rbd., hvorhos i kgl. Obligationer og andre Effekter havdes 3150 Rbd.